
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 580 

3 Αυγούστου 1993 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση συμπλήρωσης των διατάξεων του οργανισμού 
του κοινωφελούς ιδρύματος με την επωνυμία 
«ΙΔΡΥΜΑ ΑΛΕΞΑΝΔΡΑΣ Χας ΑΡΙΣΤΟΤΕΛΟΥΣ ΠΕ¬ 
ΤΕΙΝΟΥ» που κυρώθηκε με το από 12.4.1991 Προ¬ 
εδρικό Διάταγμα (ΦΕΚ 300/Β/8.5.91). 1 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Τροποποίηση και συμπλήρωση της 121 /25.5.92 (ΦΕΚ 
371 Β') απόφασης Υπουργού ΥΠ.Ε.Π.Θ. «Κανονι¬ 
σμός λειτουργίας του Οργανισμού Επαγγελματικής 

Εκπαίδευσης και Κατάρτισης (Ο.Ε.Ε.Κ.)». 2 

Σύσταση Παγίων Προκαταβολών για τα Ι.Ε.Κ. Βόλου και 

Γρεβενών . 3 

Χαρακτηρισμός Ι.Μ. Βαρνάκοβας Ν. Φωκίδος, ως ιστο¬ 
ρικού διατηρητέου μνημείου . 4 


ΠΡΟΕ ΔΡΙΚΑ ΔΙΑΤΑ ΓΜΑΤΑ 

(ΐ) 

Έγκριση συμπλήρωσης των διατάξεων του οργανισμού 
του κοινωφελούς ιδρύματος με την επωνυμία «ΙΔΡΥΜΑ 
ΑΛΕΞΑΝΔΡΑΣ Χας ΑΡΙΣΤΟΤΕΛΟΥΣ ΠΕΤΕΙΝΟΥ» που 
κυρώθηκε με το από 12.4.1991 Προεδρικό Διάταγμα 
(ΦΕΚ 300/Β/8.5.91). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 3202/19.7.1962 δημόσια διαθήκη της 
Αλεξάνδρας Χας Αριστ. Πετεινού, που συντάχθηκε ενώ¬ 
πιον του συμβολαιογράφου Κερκύρας Νικήτα Γεωργ. Λυ- 
μπερόπουλου και δημοσιεύθηκε με το αριθ. 230/ 
17.11.1980 πρακτικό του Μον. Πρωτοδικείου Κερκύρας, 
με την οποία συστήθηκε κοινωφελές ίδρυμα με την επω¬ 
νυμία «ΙΔΡΥΜΑ ΑΛΕΞΑΝΔΡΑΣ Χας ΑΡΙΣΤΟΤΕΛΟΥΣ ΠΕ¬ 
ΤΕΙΝΟΥ» και έδρα την κοινότητα Πλαισίου Φιλιατών Θε¬ 
σπρωτίας. 

2. Το από 12.4.1991 Προεδρικό Διάταγμα, με το οποίο 
εγκρίθηκε η σύσταση του παραπάνω ιδρύματος και κυρώ¬ 
θηκε ο οργανισμός αυτού (ΦΕΚ 300/Β/8.5.91). 

3. Το αριθ. 5/18.8.1991 πρακτικό του Διοικητικού Συμ¬ 


βουλίου του ιδρύματος, με το οποίο προτείνεται η συ¬ 
μπλήρωση της πρώτης παραγράφου του άρθρου 10 του 
οργανισμού του ιδρύματος, που αφορά την επιλογή των 
υποψηφίων προς ενίσχυση. 

4. Τις διατάξεις των άρθρων 95 και 98 του Α.Ν. 2039/ 
1939. 

5. Τις διατάξεις των άρθρων 101 και 119 του Εισαγωγι¬ 
κού Νόμου του Αστικού Κώδικα. 

6. Τις διατάξεις του άρθρου 110 του Αστικού Κώδικα. 

7. Την από 2.3.1993 γνωμοδότηση του Συμβουλίου 
Εθνικών Κληροδοτημάτων. 

8. Την αριθ. Υ. 2009/20 Μαΐου 1993 κοινή απόφαση 
του Πρωθυπουργού και του Υπουργού Οικονομικών, με 
την οποία ανατέθηκαν αρμοδιότητες στους Υφυπουργούς 
Οικονομικών (ΦΕΚ 365/Β/21.5.1993) και 

9. Την αριθ. Υ. 1938/9.12.1992 κοινή απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων, με την οποία ανατέθηκαν αρμο¬ 
διότητες στους Υφυπουργούς Υγείας, Πρόνοιας και Κοι¬ 
νωνικών Ασφαλίσεων (ΦΕΚ 727/Β/11.12.1992), όπως 
συμπληρώθηκε με την αριθ. Υ. 1977/26.1.1993 όμοια 
(ΦΕΚ Β/23). 

Με πρόταση των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο μόνο 

1. Εγκρίνουμε τη συμπλήρωση των διατάξεων του οργα¬ 
νισμού του κοινωφελούς ιδρύματος με την επωνυμία 
«ΙΔΡΥΜΑ ΑΛΕΞΑΝΔΡΑΣ Χας ΑΡΙΣΤΟΤΕΛΟΥΣ ΠΕΤΕΙ¬ 
ΝΟΥ», που κυρώθηκε με το από 12.4.91 Προεδρικό Διά¬ 
ταγμα (ΦΕΚ 300/Β/8.5.1991), ως ακολούθως: 

Στο τέλος της πρώτης παραγράφου του άρθρου 10 που 
αφορά την επιλογή υποψηφίων προς ενίσχυση προστίθε¬ 
ται πρόταση που έχει ως εξής: 

«Σε εξαιρετικές περιπτώσεις το Διοικητικό Συμβούλιο 
του Ιδρύματος μπορεί να εξετάζει αιτήσεις ενδιαφερομέ¬ 
νων προς οικονομική ενίσχυση από το ίδρυμα και να απο- 
φαίνεται περί αυτών, σε οποιαδήποτε ημερομηνία του 
έτους». 

2. Στους Υφυπουργούς Οικονομικών και Υγείας, Πρό¬ 
νοιας και Κοινωνικών Ασφαλίσεων, αναθέτουμε τη δημο¬ 
σίευση και εκτέλεση του παρόντος Διατάγματος. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 26 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

ΠΕΤΡΟΣ ΔΟΥΚΑΣ ΦΑΝΗ Π ΑΛΛΗ - ΠΕΤΡΑΔΙΑ 

-ί- 

ΥΠΟΥΡΓΙ ΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ1/Ε/6527 (2) 

Τροποποίηση και συμπλήρωση της 121/25.5.92 (ΦΕΚ 

371 Β') απόφασης Υπουργού ΥΠ.Ε.Π.Θ. «Κανονισμός 

λειτουργίας του Οργανισμού Επαγγελματικής Εκπαί¬ 
δευσης και Κατάρτισης (Ο.Ε.Ε.Κ.)». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2009/1992 «Εθνικό Σύστημα 
Επαγγελματικής Εκπαίδευσης και Κατάρτισης και άλλες 
διατάξεις» (ΦΕΚ 18Α ). 

2. Την αριθμ. 121/25.5.92 (ΦΕΚ 371 Β') απόφαση του 
Υπουργού ΥΠ.Ε.Π.Θ. «Κανονισμός λειτουργίας του Οργανι¬ 
σμού Επαγγελματικής Εκπαίδευσης και Κατάρτισης 
(Ο.Ε.Ε.Κ.)». 

3. Την αριθμ. 1135/8.9.92 (ΦΕΚ 570 Β') απόφαση 
Υπουργού ΥΠ.Ε.Π.Θ. «Τροποποίηση της αριθμ. 121/ 
25.5.92 (ΦΕΚ 371 Β') απόφασης Υπουργού ΥΠ.Ε.Π.Θ. 
«Κανονισμός λειτουργίας του Οργανισμού Επαγγελματι¬ 
κής Εκπαίδευσης και Κατάρτισης (Ο.Ε.Ε.Κ.)». 

4. Την αριθμ. 2036/26.10.92 (ΦΕΚ 702 Β') απόφαση 
Υπουργού ΥΠ.Ε.Π.Θ. «Τροποποίηση της αριθμ. 121/ 
25.5.92 (ΦΕΚ 371 Β') απόφασης Υπουργού ΥΠ.Ε.Π.Θ. 
«Κανονισμός λειτοϋργίας του Οργανισμού Επαγγελματι¬ 
κής Εκπαίδευσης και Κατάρτισης (Ο.Ε.Ε.Κ.)». 

5. Την αριθμ. 2037/26.10.92 (ΦΕΚ 702 Β') απόφαση 
Υπουργού ΥΠ.Ε.Π.Θ. «Ίδρυση και λειτουργία Παραρτήμα¬ 
τος του Ο.Ε.Ε.Κ. στην πόλη της Θεσσαλονίκης». 

6. Την διόρθωση σφαλμάτων στην 2037/26.10.1992 
απόφαση Υπουργού Εθν. Παιδείας και θρησκευμάτων 
(ΦΕΚ 17 τ.Β'/1993). 

7. Την αριθμ. 23/26.7.93 απόφαση του Δ.Σ. -του 
Ο.Ε.Ε.Κ. 

8. Το γεγονός ότι με την απόφαση αυτή για το τρέχον οι¬ 
κονομικό έτος προκαλείται δαπάνη σε βάρος του προϋπο¬ 
λογισμού του Νομικού Προσώπου Δημοσίου Δικαίου: «Ορ¬ 
γανισμός Επαγγελματικής Εκπαίδευσης και Κατάρτισης», 
η οποία δεν μπορεί να προβλεφθεί εκ των προτέρων αλλά 
θα αντιμετωπισθεί από τις πιστώσεις του Τακτικού Προϋ¬ 
πολογισμού του Ο.Ε.Ε.Κ., Οικον. Έτους 1993 (επιχορη¬ 
γείται από τον Κρατικό Προϋπολογισμό με ποσό δρχ. 
2.490.000.000 και επιπλέον κατά 75% επί του παραπάνω 
ποσού από το Ευρωπαϊκό Κοινωνικό Ταμείο. 

Για τα επόμενα οικονομικά έτη η δαπάνη θα καλυφθεί 
με την αναγραφή σχετικών πιστώσεων στους προϋπολογι¬ 
σμούς του Ο.Ε.Ε.Κ., αποφασίζουμε: 

Άρθρο 1 

Στην αριθμ. 121/25.5.92 (ΦΕΚ 371 Β') απόφαση του 
Υπουργού Εθνικής Παιδείας και θρησκευμάτων «Κανονι¬ 


σμός λειτουργίας του Οργανισμού Επαγγελματικής Εκ¬ 
παίδευσης και Κατάρτισης (Ο.Ε.Ε.Κ.)», όπως αυτή τροπο¬ 
ποιήθηκε με τις αριθμ. 1135/8.9.1992 (ΦΕΚ 570 Β') και 
2036/26.10.1992 (ΦΕΚ 702 Β') αποφάσεις Υπουργού 
ΥΠ.Ε.Π.Θ., γίνονται οι παρακάτω τροποποιήσεις και συ¬ 
μπληρώσεις: 

1. Στο τέλος του πρώτου εδαφίου της παραγρ. 2 του άρ¬ 
θρου 1 της απόφασης αυτής προστίθεται η φράση «Τμήμα 
-Δ' Λογιστηρίου». 

2. Οι περιπτώσεις 2.1,2.2 και 2.3 της παραγρ. 2 του άρ¬ 
θρου 1 της απόφασης αυτής αντικαθίσταται ως εξής: 

«2.1. Αρμοδιότητες του Τμήματος Α' Προϋπολογι¬ 
σμού. 

Στην αρμοδιότητα του Τμήματος αυτού ανήκουν όλα τα 
θέματα που έχουν σχέση με την σύνταξη, τροποποίηση 
και εκτέλεση προϋπολογισμού, τη σύνταξη απολογισμού 
και ισολογισμού, την σύνταξη οικονομικών εκθέσεων και 
βεβαιώσεων, τις πράξεις προβλέψεων στον προϋπολογι¬ 
σμό, την προετοιμασία κατασταλτικού ελέγχου από το 
Ελεγκτικό Συνέδριο, τις χρηματοδοτήσεις, την παρακο¬ 
λούθηση των επιχορηγήσεων του Τακτικού Προϋπολογι¬ 
σμού, του Προϋπολογισμού Δημοσίων Επενδύσεων και 
των επιχορηγήσεων του Οργανισμού από προγράμματα 
ΕΟΚ, λοιπών φορέων και διεθνών Οργανισμών, την παρα¬ 
κολούθηση και τον διαχειριστικό έλεγχο των παγίων προ¬ 
καταβολών και κάθε άλλο συναφές θέμα. 

2.2. Αρμοδιότητες του Τμήματος Β' Προμηθειών και Μι¬ 
σθώσεων. 

Στις αρμοδιότητες του Τμήματος αυτού ανήκουν όλα τα 
θέματα που έχουν σχέση με τη σύνταξη, εκτέλεση και πα¬ 
ρακολούθηση του προγράμαμτος προμηθειών, τις κάθε 
είδους αγορές, αναθέσεις, προμήθειες και συμβάσεις, τη 
διενέργεια σχετικών διαγωνισμών, την οικονομική διαχεί¬ 
ριση προγραμμάτων ΕΟΚ και άλλων φορέων και διεθνών 
οργανισμών, την παραλαβή υλικών και μέσων και τη διά¬ 
θεσή τους στις αρμόδιες υπηρεσίες για χρήση διαχείριση, 
τις μισθώσεις, την αναγνώριση των δαπανών και έκδοση 
των σχετικών εγκριτικών αποφάσεων και κάθε άλλο σχε¬ 
τικό θέμα. 

2.3. Αρμοδιότητες του Τμήματος Γ' Μισθοδοσίας και 
Αποζημιώσεων. 

Στις αρμοδιότητες του Τμήματος αυτού ανήκουν όλα τα 
θέματα που αφορούν την εκκαθάριση και πληρωμή δαπα¬ 
νών μισθοδοσίας, αποδοχών και κάθε είδους αποζημιώ¬ 
σεων και λοιπών αμοιβών (τακτικών και πρόσθετων) του 
κάθε φύσης και σχέσης εργασίας προσωπικού του 
Ο.Ε.Ε.Κ., των μελών του Δ.Σ. του Προέδρου και Αντιπροέ¬ 
δρου του Ο.Ε.Ε.Κ., των μελών των επιστημονικών οργά¬ 
νων, επιτροπών και ομάδων εργασίας κλπ. καθώς και την 
αναγνώριση των δαπανών και έκδοση των εγκριτικών απο¬ 
φάσεων δαπάνης πληρωμών για μετακινήσεις εντός και 
εκτός της χώρας και με κάθε άλλο σχετικό θέμα». 

3. Στο τέλος της παραγρ. 2 του άρθρου 1 της απόφασης 
αυτής προστίθεται περιπτ. 2.4. ως εξής: 

«2.4. Αρμοδιότητες του Τμήματος Δ' Λογιστηρίου 

Στις αρμοδιότητες του Τμήματος αυτού ανήκουν όλα τα 
θέματα που έχουν σχέση με την εκκαθάριση των δαπα¬ 
νών, την έκδοση και επιμέλεια αποστολής χρηματικών 
ενταλμάτων στα αρμόδια, προς θεώρηση αυτών, όργανα, 
την έκδοση των επιταγών πληρωμής με βάση τα θεωρη¬ 
μένα χρηματικά εντάλματα, την είσπραξη των εσόδων του 
Ο.Ε.Ε.Κ., τις πληρωμές των αντικρυζομένων από πραγμα- 

τοποποιούμενα έσοδα (αποδόσεις κρατήσεων υπέρ Δη¬ 
μοσίου, Ι.Κ.Α., ασφαλιστικών ταμείων, φορέων, οργανι¬ 
σμών κλπ.), την τήρηση των βιβλίων οικονομικής διαχείρι¬ 
σης του Ο.Ε.Ε.Κ. και κάθε άλλο σχετικό θέμα». 

4. Στο τέλος του εδαφίου β της παραγρ. 1 του άρθρου 2 
της απόφασης αυτής οι λέξεις «τις διατάξεις της απόφα¬ 
σης αυτής» διαγράφονται και αντικαθίστανται από τις λέ¬ 
ξεις «από την απόφαση της παραγρ. 6 , του άρθρου 8 του 
Ν. 2009/1992» (ΦΕΚ 18Α). 

5. Στο τέλος του εδαφίου γ της της παραγρ. 1 του άρ¬ 
θρου 2 της απόφασης αυτής οι λέξεις «τις διατάξεις της 
απόφασης αυτής» διαγράφονται και αντικαθίστανται από 
τις λέξεις «από την απόφαση της παραγρ. 6 , του άρθρου 8 
του Ν. 2009/1992» (ΦΕΚ 18Α). 

6 . Στο τέλος της παραγρ. 1 του άρθρου 2 της απόφασης 
αυτής προστίθεται εδάφιο δ ως εξής: 

«δ ί) Σε περίπτωση κατά την οποία υφίσταται ανάγκη 
στέγασης και λειτουργίας τμημάτων και ειδικοτήτων εκτός 
της έδρας του οικείου Ι.Ε.Κ., είναι δυνατή η ίδρυση και λει¬ 
τουργία Παραρτήματος που υπάγεται στο οικείο Ι.Ε.Κ. Η 
ίδρυση του Παραρτήματος που υπάγεται στο οικείο Ι.Ε.Κ. 
Η ίδρυση του Παραρτήματος αυτού καθώς και ο καθορι¬ 
σμός των τμημάτων και ειδικοτήτων που θα λειτουργή¬ 
σουν στό Παράρτημα αυτό γίνεται με απόφαση του Δ.Σ. 
του Ο.Ε.Ε.Κ. που εκτελείται με πράξη του Προέδρου αυ¬ 
τού. 

ίί) Σε όσα Ι.Ε.Κ. λειτουργούν Παραρτήματα, ορίζεται σ’ 
αυτό, ως όργανο διοίκησης, και δεύτερος Αναπληρωτής 
Διευθυντής ο οποίος έχει την ευθύνη λειτουργίας του 91 - 
κείου Παραρτήματος και ασκεί τις αρμοδιότητες που προ- 
βλέπονται από την απόφαση της παραγρ. 6 του άρθρου 8 
του Ν. 2009/1992 (ΦΕΚ 18Α). 

ίίί) Για την υποστήριξη του έργου του Παραρτήματος του 
Ι.Ε.Κ., λειτουργεί ως διοικητική μονάδα αυτού, «Γραφείο 
Γραμματείας» στο οποίο υπάγονται τα θέματα που εμπί¬ 
πτουν στην αρμοδιότητα του Τμήματος Διοικητικών θεμά¬ 
των και του Γ ραφείου Γ ραμματείας της επομένης 2 παρα¬ 
γράφου και αφορούν το Παράρτημα αυτό». 

7. Η παράγρ. 5 της περίπτωσης Α' του άρθρου 3 της 
απόφασης αυτής αντικαθίσταται ως εξής: 

«5. Με αποφάσεις του Δ.Σ. του Ο.Ε.Ε.Κ. που εκτελού- 
νται με πράξη του Προέδρου αυτού, όλες οι οργανικές θέ¬ 
σεις μόνιμου προσωπικού του Ο.Ε.Ε.Κ. κατανέμονται και 
ανακατανέμονται στην Κ.Υ. του Ο.Ε.Ε.Κ., στα Ι.Ε.Κ. και 
στο Παράρτημα του Ο.Ε.Ε.Κ. στην πόλη της Θεσσαλονί¬ 
κης ανάλογα με τις ανάγκες αυτών. Οι θέσεις της Κ.Υ. του 
Ο.Ε.Ε.Κ. είναι ανεξάρτητες από τις θέσεις των λοιπών 
υπηρεσιών του Ο.Ε.Ε.Κ. Με όμοιες αποφάσεις γίνεται η 
κατανομή και ανακατανομή του συνόλου των θέσεων αυ¬ 
τών του Ο.Ε.Ε.Κ. στους βαθμούς του άρθρου 1 του Ν. 
2085/92 (ΦΕΚ 170 Α ). 

8 . Στο τέλος της παραγρ. 2α της περίπτωσης Β του άρ¬ 
θρου 3 της απόφασης αυτής οι λέξεις «και ο χώρος στον 
οποίο θα πρέπει να έχει αποκτηθεί η εμπειρία» διαγράφο¬ 
νται. 

9. Στο τέλος της παραγρ. 2β της περίπτωσης Β του άρ¬ 
θρου 3 της απόφασης αυτής οι λέξεις «και ο χώρος στον 
οποίο θα πρέπει να έχει αποκτηθεί η εμπειρία» διαγράφο¬ 
νται. 

10. Η παραγρ. 3 της περίπτωσης Β' του άρθρου 3 της 
απόφασης αυτής αντικαθίσταται ως εξής: 

«3. Όπου, ως προσόντα διορισμού απαιτείται και εμπει¬ 


ρία, η απόδειξη αυτής γίνεται σύμφωνα με τα προβλεπό- 
μενα στην παραγρ. 4 του άρθρου 24 του Π.Δ. 194/88 
(ΦΕΚ 84 Α'). 

11. Το δεύτερο εδάφιο της παραγρ. 1 της περίπτωσης 
Γ του άρθρου 3 της απόφασης αυτής καταργείται. 

12. Στον τέταρτο στίχο της παραγρ. 2β του άρθρου 4 
της απόφασης αυτής και μετά τη λέξη «Ι.Ε.Κ.» προστίθε¬ 
νται οι λέξεις «και του Παραρτήματος Ι.Ε.Κ.». 

13. Στον έκτο στίχο της παραγρ. 4α του άρθρου 4 της 
απόφασης αυτής οι λέξεις «με βαθμό Α'» διαγράφονται. 

14. Το κεφάλαιο Γ' και τα άρθρα 5, 6 ,7 ,8 και 9 της από¬ 
φασης αυτής καταργούνται. Επίσης τα κεφάλαια Δ', Ε', 
ΣΤ' και Ζ' αναριθμούνται σε Γ’, Δ', Ε' και ΣΤ' αντίστοιχα. 

15. Το άρθρο 10 της απόφασης αυτής αναριθμείται σε 
« Αρθρο 5» και 

α) Το δεύτερο εδάφιο της παραγρ. 5 του άρθρου αυτού 
αντικαθίσταται ως εξής: 

«Οι πίνακες αυτοί μαζί με τα πρακτικά της Επιτροπής τί¬ 
θενται υπόψη του Διοικητικού Συμβουλίου του Ο.Ε.Ε.Κ., 
το οποίο μπορεί να προβεί στην ανασύνταξη αυτών, εάν 
κατά τον έλεγχο διαπιστώσει παραλείψεις ή πλάνη στη σύ¬ 
νταξη των πινάκων αυτών. Τέλος, το Δ.Σ. του Ο.Ε.Ε.Κ. κυ¬ 
ρώνει τους πίνακες αυτούς και καθορίζει την διάρκεια 
ισχύος τους. Οι κυρωθέντες πίνακες, με εντολή του Προέ¬ 
δρου του Δ.Σ., αναρτώνται στο κατάστημα της Κ.Υ. του 
Ο.Ε.Ε.Κ.». 

β) Στο τέλος της παραγρ. 7 του, ως άνω άρθρου προστί¬ 
θεται εδάφιο ως εξής: 

«Στη περίπτωση κατά την οποία η προκήρυξη πλήρωσης 
των θέσεων δεν έγινε για συγκεκριμένες υπηρεσίες του 
Ο.Ε.Ε.Κ. τότε, οι διοριζόμενοι με βάση τους οικείους πίνα¬ 
κες, τοποθετούνται σε αντίστοιχες κενές οργανικές θέ¬ 
σεις της Κ.Υ. του Ο.Ε.Ε.Κ. ή του Παραρτήματος του 
Ο.Ε.Ε.Κ. στην πόλη της Θεσσαλονίκης ή των Ι.Ε.Κ. κατά 
την κρίση του Δ.Σ. και κατά παρέκκλιση οποιονδήποτε πε¬ 
ριορισμών αφού λάβει υπόψη τις ανάγκες του Ο.Ε.Ε.Κ., 
τις δηλώσεις προτιμήσεις των διοριζομένων και τη σειρά 
των στους σχετικούς αξιολογικούς πίνακες». 

γ) Η παραγρ. 6 του, ως άνω, άρθρου καταργείται και οι 
παραγρ. 7, 8 , 9,10 και 11 αυτού αναριθμούνται σε « 6 , 7, 
8 , 9 και 10» αντίστοιχα. 

16. Το άρθρο 11 της απόφασης αυτής αναριθμείται σε 
«Άρθρο. 6 » και 

α) Στο τέλος της παραγρ. 1 αυτού προστίθεται εδάφιο 
ε), ως εξής: 

«ε) Ο Διευθυντής και ο Αναπληρωτής Διευθυντής του 
Παραρτήματος του Ο.Ε.Ε.Κ. στην πόλη της Θεσσαλονί¬ 
κης» και 

β) Στον τρίτο στίχο της παραγρ. 2 β ϋ του, ως άνω, άρ¬ 
θρου και μετά τη λέξη Ι.Ε.Κ. προστίθενται οι λέξεις «ή του 
Παραρτήματος του Ο.Ε.Ε.Κ. στην πόλη της Θεσσαλονί¬ 
κης». 

17. Το άρθρο 12 της απόφασης αυτής αναριθμείται σε 
«Άρθρο 7» και 

α) Η παράγρ. 1 αυτού αντικαθίσταται ως εξής: 

«1. Στην Κεντρική Υπηρεσία του Οργανισμού Επαγγελ¬ 
ματικής Εκπαίδεϋσης και Κατάρτισης (Ο.Ε.Ε.Κ.) συνιστά- 
ται Πενταμελές Υπηρεσιακό και Πειθαρχικό Συμβούλιο 
που αποτελείται από τον Αντιπρόεδρο του Ο.Ε.Ε.Κ. ως 
Πρόεδρο αυτού, και, ως μέλη από τέσσερις (4) μόνιμους 
υπαλλήλους που υπηρετούν στον Ο.Ε.Ε.Κ. οργανικά ή με 
απόσπαση, με βαθμό Διευθυντή Α' ή Β' και εν ελλείψει με 

βαθμό Τμηματάρχη Α' ή Β' και εν ελλείψει με βαθμό Ειση¬ 
γητή Α' ή Β' ή εν ελλείψει των ανωτέρω, και από μόνιμους 
εκπαιδευτικούς δευτεροβάθμιας εκπαίδευσης με βαθμό 
Α' που υπηρετούν στον Ο.Ε.Ε.Κ., που ορίζονται μετά των 
αναπληρωτών τους. 

Αναπληρωτής του Προέδρου ορίζεται μόνιμος υπάλλη¬ 
λος που υπηρετεί οργανικά ή με απόσπαση στον Ο.Ε.Ε.Κ. 
και έχει τον βαθμό του Δ/ντή Α' ή Β' ή τον βαθμό του Τμη- 
ματάρχη Α' ή Β' και εν ελλείψει των ανωτέρω μόνιμος εκ¬ 
παιδευτικός Δευτεροβάθμιας Εκπαίδευσης που υπηρετεί 
στον Ο.Ε.Ε.Κ. και έχει τον Α' βαθμό. Καθήκοντα γραμμα¬ 
τέα ασκεί υπάλληλος του Ο.Ε.Ε.Κ., που ορίζεται με τον 
αναπληρωτή του». 

β) Η παραγρ. 5 του, ως άνω άρθρου αντικαθίσταται ως 
εξής: 

«5. Σε περίπτωση απουσίας για οποιοδήποτε λόγο του 
Προέδρου και του αναπληρωτή του, καθήκοντα Πρόεδρου 
ασκεί το μέλος που κατέχει τον ανώτερο βαθμό από τους 
βαθμούς του Διευθυντή Α' ή Β' και Τμηματάρχη Α' ή Β' επί 
ισοβαθμίας δε ο αρχαιότερος και εν ελείψει των ανωτέρω, 
το μέλος που είναι αρχαιότερο στο βαθμό Α' από τα υπό¬ 
λοιπα μέλη του Συμβουλίου» και 

γ) Η παράγρ. 6 του, ως άνω, άρθρου αντικαθίσταται ως 
εξής: 

«6. Τα μέλη και ο γραμματέας του συμβουλίου ορίζονται 
με απόφαση του Προέδρου του Ο.Ε.Ε.Κ. ύστερα από 
γνώμη του Διοικητικού Συμβουλίου». 

18. Τα άρθρα 13, 14 και 15 της απόφασης αυτής ανα- 
ριθμούνται αντίστοιχα σε « Αρθρο 8», « Αρθρο 11» και 
«Άρθρο 12» και προστίθεται «Άρθρο 9» και «Άρθρο 10», 
ως εξής: 

«Άρθρο 9 
Αποσπάσεις 

1. Είναι δυνατή η απόσπαση των υπαλλήλων του 
Ο.Ε.Ε.Κ. από υπηρεσία σε υπηρεσία αυτού (Κ.Υ. - Ι.Ε.Κ. - 
Παράρτημα Ο.Ε.Ε.Κ. στην πόλη της Θεσσαλονίκης), δια- 
κρίνονται δε σε κατηγορίες και πραγματοποιούνται σύμ¬ 
φωνα με τα παρακάτω αναφερόμενα. 

α) Αποσπάσεις με αίτηση των υπαλλήλων. 

Οι αποσπάσεις της κατηγορίας αυτής γίνονται για τη κά¬ 
λυψη εξαιρετικών υπηρεσιακών αναγκών ή για την αντιμε¬ 
τώπιση σοβαρότατων αναγκών, όπως βαριές και δυσίατες 
ασθένειες, συνυπηρέτηση συζύγων και εξαιρετικά σοβα¬ 
ρούς οικογενειακούς λόγους. 

Οι αποσπάσεις αυτές, για μεν χρονικό διάστημα έξι (6) 
μηνών, γίνονται με αιτιολογημένη απόφαση του Προέδρου 
του Ο.Ε.Ε.Κ. για χρονικό δε διάστημα ενός έτους, με αι¬ 
τιολογημένη απόφαση του αρμόδιου υπηρεσιακού συμ¬ 
βουλίου που εκτελείται με πράξη του Προέδρου του 
Ο.Ε.Ε.Κ. 

Ανανέωση των αποσπάσεων της κατηγορίας αυτής γί¬ 
νεται πάντοτε με αιτιολογημένη απόφαση του αρμόδιου 
υπηρεσιακού συμβουλίου που εκτελείται με πράξη του 
Προέδρου του Ο.Ε.Ε.Κ. 

β) Αμοιβαίες αποσπάσεις 

Οι αποσπάσεις της κατηγορίας αυτής γίνονται μετά από 
σχετική αίτηση των ενδιαφερομένων υπαλλήλων οι οποίοι 
πρέπει να ανήκουν στην ίδια κατηγορία, κλάδο και ειδικό¬ 
τητα προσωπικού και πραγματοποιούνται για ένα χρόνο 
μετά από αιτιολογημένη απόφαση του αρμόδιου υπηρε¬ 
σιακού συμβουλίου που εκτελείται με πράξη του Προέ¬ 


δρου του Ο.Ε.Ε.Κ. Ανανέωση των αποσπάσεων αυτών γί¬ 
νεται με την Ιδια, ως άνω, διαδικασία, 
γ) Αποσπάσεις για το συμφέρον της υπηρεσίας 
Οι αποσπάσεις της κατηγορίας αυτής γίνονται με αίτηση 
ή χωρίς αίτηση των υπαλλήλων και σε σπάνιες περιπτώ¬ 
σεις για την κάλυψη εξαιρετικών υπηρεσιακών αναγκών ή 
λόγω επιβαλλόμενης αμέσου απομακρύνσεως του υπαλ¬ 
λήλου από την θέση του. 

Οι αποσπάσεις αυτές γίνονται για χρονικό διάστημα 
ενός έτους που δύναται να ανανεώνονται και πραγματο¬ 
ποιούνται μετά από πλήρως αιτιολογημένη απόφαση του 
αρμόδιου υπηρεσιακού συμβουλίου που εκτελείται με 
πράξη του Προέδρου του Ο.Ε.Ε.Κ. 

2.α) Οι αποσπάσεις των υπαλλήλων που ανήκουν οργα¬ 
νικά στην Κ.Υ. του Ο.Ε.Ε.Κ. σε άλλες υπηρεσίες του Ορ¬ 
γανισμού επιτρέπονται, σε κάθε περίπτωση, μόνο μετά 
από σχετική αίτηση των ενδιαφερομένων υπαλλήλων. 

β) Αποσπάσεις μονίμων υπαλλήλων που είναι προϊστά¬ 
μενοι οργανικών μονάδων του Ο.Ε.Ε.Κ. επιτρέπονται 
μόνο σε θέσεις προϊσταμένων αντιστοίχου επιπέδου ορ¬ 
γανικών μονάδων του Ο.Ε.Ε.Κ. και με την επιφύλαξη του 
προηγουμένου εδαφίου. 

γ) Σε περίπτωση έλλειψης υπηρεσιακού συμβουλίου, 
τότε οι αποφάσεις αυτού, σύμφωνα με το παρόν άρθρο, 
λαμβάνονται από το Δ.Σ. του Ο.Ε.Ε.Κ. 

Άρθρο 10 
Μεταθέσεις 

Είναι δυνατή η μετάθεση υπαλλήλων του Ο.Ε.Ε.Κ. από 
υπηρεσία σε υπηρεσία αυτού (Ι.Ε.Κ. - Παράρτημα 
Ο.Ε.Ε.Κ. στην πόλη της Θεσσαλονίκης) για την κάλυψη 
κενών θέσεων της ίδιας κατηγορίας και κλάδου. Μεταθέ¬ 
σεις υπαλλήλων από και στην Κ.Υ. του Ο.Ε.Ε.Κ. δεν επι¬ 
τρέπονται. Οι μεταθέσεις διακρίνονται στις ακόλουθες 
κατηγορίες: 

α) Μεταθέσεις με αίτηση των υπαλλήλων, 
β) Μεταθέσεις για λόγους υγείας, 
γ) Μεταθέσεις για το συμφέρον της υπηρεσίας. 

Α. Μεταθέσεις με αίτηση των υπαλλήλων 
1. Κριτήρια μεταθέσεων 

Για την κάλυψη των κενών θέσεων υπηρεσιών του 
Ο.Ε.Ε.Κ. με την κατηγορία αυτή των μεταθέσεων λαμβά- 
νονται υπόψη τα παρακάτω αναφερόμενα κριτήρια τα 
οποία εκτιμώνται με αντίστοιχους συντελεστές ως εξής: 

α) Η αρχαιότητα στην υπηρεσία. Ως αρχαιότητα στην 
υπηρεσία λαμβάνεται υπόψη ο συνολικός χρόνος υπηρε¬ 
σίας που διανύθηκε στον Ο.Ε.Ε.Κ. μέχρι 31 Δεκεμβρίου 
του προηγουμένου της πραγματοποίησης των μεταθέ¬ 
σεων αυτών έτους με σχέση εργασίας δημόσιου ή ιδιωτι¬ 
κού δικαίου και εκτιμάται με συντελεστή δύο (2) για κάθε 
έτος υπηρεσίας. 

Χρόνος μικρότερος των έξι (6) μηνών θεωρείται ως έξι 
(6) μήνες και εκτιμάται με το μισό του, ως άνω, συντελε¬ 
στή, ενώ χρόνος μεγαλύτερος των έξι (6) μηνών θεωρείται 
ως πλήρες έτος. 

β) Η οικογενειακή κατάσταση του υπαλλήλου η οποία 
εκτιμάται με συντελεστή τρία (3) για το σύζυγο, τρία (3) για 
το πρώτο και πέντε (5) για κάθε επόμενο ανήλικο τέκνο ή 
τέκνο που σπουδάζει σε σχολή τριτοβάθμιας εκπαίδευσης 
ή σε δημόσιο Ι.Ε.Κ., εφόσον δεν έχει συμπληρώσει το 25ο 
έτος της ηλικίας του. 

γ) Η συνυπηρέτηση ή συγκατοίκηση η οποία εκτιμάται 

με συντελεστή δέκα (10) εφόσον ο άλλος σύζυγος, κατά 
τον χρόνο υποβολής της σχετικής αίτησης υπηρετεί στο 
Δημόσιο, Ν.Π.Δ.Δ., Ο.Τ.Α. ή άλλο φορέα του δημόσιου το¬ 
μέα με σχέση εργασίας δημοσίου ή ιδιωτικού δικαίου της 
σχετικής ιδιότητας αποδεικνυομένης με βεβαίωση της οι¬ 
κίας υπηρεσίας και με συντελεστή πέντε (5), εφόσον κατά 
την τελευταία διετία, εργάζεται στον ιδιωτικό τομέα ή εί¬ 
ναι επαγγελματίας, της σχετικής ιδιότητας, αποδεικνυο- 
μένης με. βεβαίωση του οικείου ασφαλιστικού φορέα ή 
επιμελητηρίου. 

Η, ως άνω, απαιτούμενη διετία πρέπει να έχει συμπλη¬ 
ρωθεί την 31η Δεκεμβρίου του προηγουμένου της πραγ¬ 
ματοποίησης των μεταθέσεων αυτών έτους. 

Η συνυπηρέτηση ή συγκατοίκηση λαμβάνεται υπόψη 
εφόσον ο άλλος σύζυγος υπηρετεί ή εργάζεται, ως άνω, 
στον νομό εντός του οποίου λειτουργεί η υπηρεσία του 
Ο.Ε.Ε.Κ. στην οποία ζητείται μετάθεση. 

δ) Η εντοπιότητα η οποία εκτιμάται με συντελεστή πέ¬ 
ντε (5). Ως εντοπιότητα νοείται η καταγωγή του υπαλλή¬ 
λου από περιοχή του νομού εντός του οποίου λειτουργεί η 
υπηρεσία του Ο.Ε.Ε.Κ. στην οποία ζητείται μετάθεση ή η 
εγγραφή του στο Δημοτολόγιο δήμου ή κοινότητας του, 
ως άνω, νομού. Η εγγραφή στο Δημοτολόγιο ως αποδει¬ 
κτικό στοιχείο της εντοπιότητας πρέπει να έχει γίνει προ 
πενταετίας τουλάχιστον που υπολογίζεται μέχρι την 31η 
Δεκεμβρίου του προηγουμένου της πραγματοποίησης 
των μεταθέσεων αυτών έτους. 

2 . Ο υπάλληλος που συγκεντρώνει το μεγαλύτερο 
άθροισμα μονάδων, σύμφωνα με τα παραπάνω κριτήρια 
και τους συντελεστές, προηγείται των λοιπών υπαλλήλων 
για μετάθεση και σε περίπτωση ισοψηφίας ο συγκεντρώ- 
νων, κατά σειρά προτεραιότητας, το μεγαλύτερο αριθμό 
μονάδων από την οικογενειακή κατάσταση ή την αρχαιό¬ 
τητα στην υπηρεσία. 

3. Διαδικασία μεταθέσεων 

α) Δικαίωμα υποβολής αίτησης μετάθεσης έχουν όσοι, 
μέχρι την 31 η Δεκεμβρίου του προηγουμένου της πραγ¬ 
ματοποίησης των μεταθέσεων έτους, συμπληρώνουν 
στην οργανική τους θέση δύο (2) χρόνια από την ημερομη¬ 
νία τοποθέτησής τους σ' αυτήν. 

β) Εφόσον από το αρμόδιο Υπηρ. Συμβούλιο του 
Ο.Ε.Ε.Κ. αποφασισθεί η πλήρωση των κενών θέσεων με 
μετάθεση, τότε, εντός του, ως άνω, μηνός Δεκεμβρίου 
καλούνται οι ενδιαφερόμενοι να μετατεθούν υπάλληλοι, 
να υποβάλλουν τις σχετικές αιτήσεις των μαζί με όλα τα 
σχετικά δικαιολογητικά στην αρμόδια Διεύθυνση της Κ.Υ./ 
Ο.Ε.Ε.Κ. δηλώνοντας ως προτιμήσεις μετάθεσης μέχρι 
δύο (2) υπηρεσίες του Ο.Ε.Ε.Κ. Οι ανωτέρω αιτήσεις και 
τα σχετικά δικαιολογητικά εντός του μηνός Ιανουάριου 
του επομένου έτους διαβιβάζονται στο αρμόδιο υπηρε¬ 
σιακό συμβούλιο. 

Για τη διενέργεια των μεταθέσεων, το αρμόδιο υπηρε¬ 
σιακό συμβούλιο, εντός του μηνός Φεβρουάριου συντάσ¬ 
σει τους ακόλουθους πίνακες: 

α) Πίνακα αρχικών κενών θέσεων κατά κατηγορία και 
κλάδο και κατά υπηρεσία του Ο.Ε.Ε.Κ., την πλήρωση των 
οποίων αποφασίζει. 

β) Πίνακα υποψηφίων για μετάθεση υπαλλήλων κατά 
κατηγορία και κλάδο, και κατά φθίνουσα σειρά συνολικών 
μονάδων μετάθεσης ενός εκάστου στον οποίο περιλαμ¬ 
βάνονται και οι υπηρεσίες στις οποίες επιθυμούν να μετα¬ 
τεθούν κατά σειρά προτίμησης. 


Ο ανωτέρω πίνακας εντός του πρώτου 1 δνθημέρου του 
μηνός Μαρτίου ανακοινώνεται σε όλες τις υπηρεσίες του 
Ο.Ε.Ε.Κ. και καλούνται οι ενδιαφερόμενοι, εντός 10 ημε¬ 
ρών από την ανάρτηση των πινάκων αυτών στις οικείες 
υπηρεσίες, να υποβάλλουν τυχόν ένσταση για οποιαδή¬ 
ποτε πλημμέλεια του πίνακα που τον αφορά. Οι ενστάσεις 
αυτές εξετάζονται από το υπηρεσιακό συμβούλιο και στην 
συνέχεια οριστικοποιείται ο σχετικός πίνακας. 

γ) Μετά την οριστικοποίηση των ανωτέρω πινάκων, το 
υπηρεσιακό συμβούλιο μέχρι το τέλος του μηνός Απριλίου 
αποφασίζει για τις μεταθέσεις των υπαλλήλων κατά κατη¬ 
γορία και κλάδο και με βάση τις συνολικές μονάδες μετά¬ 
θεσης ενός εκάστου, τις προτιμήσεις μετάθεσης και τις 
κενές θέσεις. Η ανωτέρω πράξη του συμβουλίου εκτελεί- 
ται με σχετική απόφαση του Προέδρου του Ο.Ε.Ε.Κ. 

Η ανακοίνωση των μεταθέσεων στους μετατιθέμενους 
υπαλλήλους γίνεται μέχρι το τέλος Μαΐου και η ανάληψη 
υπηρεσίας στη νέα θέση τους από 1 η μέχρι και 10η Ιου¬ 
λίου. 

Β. Μεταθέσεις για λόγους υγείας 

Υπάλληλος, που ο ίδιος ή σύζυγος ή άγαμο τέκνο του 
πάσχει από νόσο, η οποία απαιτεί τακτικές μεταγγίσεις αί¬ 
ματος ή αιμοκάθαρση, μετατίθεται υποχρεωτικώς, μετά 
από αίτησή του, εφόσον στο νομό όπου λειτουργεί η υπη¬ 
ρεσία στην οποία επιθυμεί να μετατεθεί, υπάρχει κενή 
θέση της κατηγορίας και κλάδου στον οποίο ανήκει, κατά 
παρέκκλιση των διατάξεων του παρόντος άρθρου. 

Απαιτείται βεβαίωση της οικίας πρωτοβάθμιας υγειονο¬ 
μικής επιτροπής ότι στον νομό που υπηρετεί ο υπάλληλος 
δεν υπάρχει κατάλληλη μονάδα νοσοκομείου κρατικού ή 
Ν.Π.Δ.Δ. για την αντιμετώπιση της ανάγκης αυτής καθώς 
και αντίστοιχη βεβαίωση ότι στον νομό που λειτουργεί η 
υπηρεσία στην οποία επιθυμεί να μετατεθεί έχει την κα¬ 
τάλληλη μονάδα. Η προτεραιότητα ικανοποίησης περισ¬ 
σότερων αιτήσεων καθορίζεται από τη χρονολογία υποβο¬ 
λής τους. 

Οι μεταθέσεις της κατηγορίας αυτής γίνονται οποτεδή¬ 
ποτε κατά τη διάρκεια του έτους μετά από απόφαση του 
αρμόδιου υπηρεσιακού συμβουλίου που εκτελείται με 
πράξη του Προέδρου του Ο.Ε.Ε.Κ. και κατά προτεραιό¬ 
τητα των μεταθέσεων της προηγουμένης περίπτωσης Β 
του παρόντος άρθρου. 

Γ. Μεταθέσεις για το συμφέρον της υπηρεσίας 

1. Οι μεταθέσεις της κατηγορίας αυτής διακρίνονται σε 
μεταθέσεις υπαλλήλων α) λόγω κατάργησης, μείωσης ή 
ανακατανομής των οργανικών θέσεων συγκεκριμένης 
υπηρεσίας του Ο.Ε.Ε.Κ. και β) λόγω σοβαρής υπηρεσια¬ 
κής αιτίας. 

2 . α) Για την πραγματοποίηση των μεταθέσεων της ανω¬ 
τέρω (α) περίπτωσης, το αρμόδιο υπηρεσιακό συμβούλιο, 
με σχετική απόφασή του, καθορίζει τις θέσεις, αντίστοι¬ 
χες σε αριθμό, κατηγορία και κλάδο προσωπικού των θέ¬ 
σεων που καταργούνται, μειώνονται ή ανακατανέμονται, 
στις οποίες δύνανται οι υπάλληλοι να μετατεθούν. Στη συ¬ 
νέχεια, καλούνται όλοι οι υπάλληλοι της συγκεκριμένης 
υπηρεσίας του Ο.Ε.Ε.Κ. που ανήκουν στην κατηγορία και 
κλάδο της θέσης ή των θέσεων που καταργούνται, μειώ¬ 
νονται ή ανακατανέμονται, να υποβάλλουν στην αρμόδια 
υπηρεσία της Κ.Υ./Ο.Ε.Ε.Κ. σχετικές αιτήσεις για μετά¬ 
θεση σε αντίστοιχες κενές θέσεις που ορίσθηκαν, ως 
άνω, κατά σειρά προτίμησης, μαζί με όλα τα απαιτούμενα 
δικαιολογητικά τα οποία και διαβιβάζονται στο αρμόδιο 
υπηρεσιακό συμβούλιο. 

β) Το αρμόδιο υπηρεσιακό συμβούλιο, για κάθε κατηγο¬ 
ρία και κλόδο προσωπικού, κρίνει ως μεταθετέους αυτούς 
που, σύμφωνα με την παραγρ. 1 της προηγουμένης περί¬ 
πτωσης Α' συγκεντρώνουν το μικρότερο άθροισμα μονά¬ 
δων μετάθεσης και σε περίπτωση ισοψηφίας ο συγκε- 
ντρώνων, κατά σειρά προτεραιότητας, το μικρότερο 
αριθμό μονάδων από την οικογενειακή κατάσταση ή την 
αρχαιότητα στην υπηρεσία. Για τον υπολογισμό σύμφωνα 
με το εδάφιο αυτό, των μονάδων μετάθεσης, από την συ- 
νυπηρέτηση ή συγκατοίκηση και από την εντοπιότητα, 
λαμβάνεται υπόψη ο νομός εντός του οποίου λειτουργεί η 
υπηρεσία από την οποία κρίνονται ως μεταθετέοι ή μη. 

γ) Σε περίπτωση που την ίδια θέση ζητούν περισσότεροι 
του ενός από του$ κριθέντες ως μεταθετέους υπαλλή¬ 
λους, τότε στη θέση αυτή μετατίθεται αυτός που, σύμ¬ 
φωνα με τα ανωτέρω, συγκεντρώνει το μεγαλύτερο άθροι¬ 
σμα μονάδων μετάθεσης και σε περίπτωση ισοψηφίας ο 
συγκεντρώνων, κατά σειρά προτεραιότητας, το μεγαλύ¬ 
τερο αριθμό μονάδων από την οικογενειακή κατάσταση ή 
την αρχαιότητα στην υπηρεσία. 

3. Οι ανωτέρω μεταθέσεις για το συμφέρον της υπηρε¬ 
σίας λόγω σοβαρής υπηρεσιακής αιτίας γίνονται σε όλως 
εξαιρετικές περιπτώσεις, ύστερα από αιτιολογημένη πρό¬ 
ταση της υπηρεσίας και σύμφωνη γνώμη του αρμόδιου 
υπηρεσιακού συμβουλίου. 

4. Όλες οι μεταθέσεις για το συμφέρον της υπηρεσίας 
γίνονται οποτεδήποτε κατά τη διάρκεια του έτους μετά 
από απόφαση του αρμόδιου υπηρεσιακού συμβουλίου που 
εκτελείται με πράξη του Προέδρου του Ο.Ε.Ε.Κ. και κατά 
προτεραιότητα των μεταθέσεων των προηγουμένων Β' και 
Γ' περιπτώσεων του παρόντος άρθρου. 

Δ. Σε περίπτωση έλλειψης υπηρεσιακού συμβουλίου, 
τότε οι αποφάσεις αυτού, σύμφωνα με το παρόν άρθρο, 
λαμβάνονται από το Δ.Σ. του Ο.Ε.Ε.Κ.». 

19. Το άρθρο 16 της απόφασης αυτής αναριθμείται σε 
«Άρθρο 13» και γίνονται οι παρακάτω τροποποιήσεις: 

α) Το εδάφιο α της παραγρ. 4 του άρθρου αυτού αντικα¬ 
θίσταται ως εξής: 

«α) Τα παρακάτω βιβλία: 
ί) το ημερολόγιο 
ϊί) το αναλυτικό καθολικό 
ΐϋ) το ημερολόγιο ταμείου». 

β) Στο τέλος του άρθρου αυτού προστίθεται παράγρα¬ 
φος 6, ως εξής: 

«6. Ο Ο.Ε.Ε.Κ. έχει τη δυνατότητα τήρησης και περισ¬ 
σότερων άτοκων τραπεζικών λογαριασμών σε δραχμές ή 
και συνάλλαγμα, κυρίως για την εξυπηρέτηση προγραμμά¬ 
των ΕΟΚ ή άλλων διεθνών οργανισμών και φορέων». 

20. Τα άρθρα 17 και 18 της απόφασης αυτής αναριθ- 
μούνται αντίστοιχα σε «Άρθρο 14» και «Άρθρο 15». 

21. Το άρθρο 19 της απόφασης αυτής αναριθμείται σε 
«Άρθρο 16» και η παραγρ. 6 αυτού αντικαθίσταται ως 
εξής: 

«6. Η εξόφληση των χρηματικών ενταλμάτων, μετά τη 
θεώρησή τους και οι αποδόσεις κρατήσεων υπέρ του δη¬ 
μοσίου και τρίτων, γίνεται α) με επιταγές, σύμφωνα με τις 
διατάξεις της αριθμ. 54913/1971 (ΦΕΚ 263 Β') απόφα¬ 
σης του Υπουργού των Οικονομικών περί καθορισμού τρό¬ 
που της δΓ επιταγών πληρωμής των δαπανών των 
Ν.Π.Δ.Δ. και β) με εμβάσματα μέσω του λογαριασμού τα¬ 
μειακής διαχείρισης του Ο.Ε.Ε.Κ. που τηρείται σε πιστω¬ 


τικό ίδρυμά του Δημοσίου και το οποίο ύστερα από διακα¬ 
νονισμό αναλαμβάνει την νομιμοποίηση του δικαιούχου 
προς είσπραξη». 

22. Τα Άρθρα 20 και 21 της απόφασης αυτής αναριθ- 
μούνται σε «Άρθρο 17» και «Άρθρο 18» αντίστοιχα. 

23. Ο τίτλος του ΚΕΦΑΛΑΙΟΥ ΣΤ' της απόφασης αυτής 
όπως αυτό αναριθμήθηκε ανωτέρω, αντικαθίσταται ως 
εξής: «ΘΕΜΑΤΑ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ». 

24. Το άρθρο 22 της απόφασης αυτής αναριθμείται σε 
«Άρθρο 19» και 

α) Η παραγρ. 7 της περίπτωσης Α' του άρθρου αυτού 
αντικαθίσταται ως εξής: 

«7. Ο Δ/ντής και Αναπλ. Δ/ντής Ι.Ε.Κ., παράλληλα με 
την άσκηση των κυρίων καθηκόντων τους, δύνανται να 
αναλαμβάνουν τη διδασκαλία μαθημάτων στο οικείο Ι.Ε.Κ. 
και μόνο, με ωριαία αντιμισθία, και μέχρι πέντε ώρες την 
εβδομάδα, σύμφωνα με τη διαδικασία και τους όρους του 
άρθρου αυτού. Όταν κρίνεται αίτηση για ανάθεση διδα¬ 
σκαλίας με ωριαία αντιμισθία στο Δ/ντή ή τον Αναπληρωτή 
Δ/ντή του οικείου Ι.Ε.Κ., τότε, στην επιτροπή της προη¬ 
γουμένης παραγρ. 3 μετέχει αντ’ αυτού, ως μέλος, ο Ανα¬ 
πληρωτής Δ/ντής του οικείου Παραρτήματος και εν ελλεί¬ 
ψει αυτού, υπάλληλος που υπηρετεί στο οικείο Ι.Ε.Κ. Σε 
περίπτωση επιλογής των ανωτέρω για τη διδασκαλία μα¬ 
θημάτων, τότε η σχετική σύμβαση της προηγουμένης πα- 
ραγρ. 5 υπογράφεται από τον προσλαμβανόμενο και τον 
Πρόεδρο του Ο.Ε.Ε.Κ.». 

β) Η παραγρ. 11II της περίπτωσης Δ’ του άρθρου αυτού 
αντικαθίσταται ως εξής: 

«III. Στις περιπτώσεις όπου ο τόπος μόνιμης κατοικίας 
των προσλαμβανομένων εκπαιδευτών απέχει τουλάχιστον 
20 χιλιόμετρα και μέχρι 50 από την έδρα του οικείου 
Ι.Ε.Κ., τότε στους εκπαιδευτές αυτούς καταβάλλεται στο 
τέλος του οικείου εξαμήνου κατάρτισης για το οποίο 
προσλήφθηκαν, εφάπαξ αποζημίωση που υπολογίζεται με 
25 δρχ. για κάθε χιλιόμετρο πέραν του ανωτέρω ορίου των 
20 και μέχρι των 50 χιλιομέτρων. Γ ια τον υπολογισμό της 
ανωτέρω αποζημίωσης λαμβάνονται υπόψη τα ως άνω χι¬ 
λιόμετρα μετάβασης και επιστροφής μόνο για τις ημέρες 
που ο προσλαμβανόμενος πραγματοποιεί διδασκαλία στο 
οικείο Ι.Ε.Κ. και μόνο μία φορά την ημέρα. 

Ο τόπος μόνιμης κατοικίας καθώς και η ανωτέρω χιλιο¬ 
μετρική απόσταση βεβαιώνονται από την οικεία αστυνο¬ 
μική αρχή». 

Άρθρο 2 

Μεταβατικές διατάξεις 

Οι διατάξεις του κεφαλαίου Γ' της ανωτέρω αριθμ. 121/ 
25.5.92 (ΦΕΚ 371 Β') απόφασης Υπουργού ΥΠ.Ε.Π.Θ. 
όπως αυτή τροποποιήθηκε με τις αριθμ. 1135/8.9.92 
(ΦΕΚ 570 Β') και 2036/26.10.92 (ΦΕΚ 702 Β') αποφά¬ 
σεις Υπουργού ΥΠ.Ε.Π.Θ. εξακολουθούν να ισχύουν μέχρι 
την έκδοση της απόφασης που προβλέπεται από την πα- 
ραγρ. 6 του άρθρου 8 του Ν. 2009/1992 (ΦΕΚ 18 Α'). 

Άρθρο 3 
Έναρξη ισχύος 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-- 

Αριθ. Φ.400/ΣΤ/6512 (3) 

Σύσταση Παγίων Προκαταβολών για τα Ι.Ε.Κ. Βόλου και 
Γ ρεβενών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις (α) του Ν. 2009/1992 (ΦΕΚ 18 τ.Α), (β) 
του Ν.Δ. 496/1974 (ΦΕΚ 204 τ.Α), (γ) του Ν. 1797/1988 
(ΦΕΚ 164 τ.Α) και Π.Δ. 173/1990 (ΦΕΚ 62 τ.Α) και (δ) της 
αριθμ. 121/1992 απόφασης του Υπουργού Εθνικής Παι¬ 
δείας και θρησκευμάτων (ΦΕΚ 371 τ.Β) όπως τροποποιή¬ 
θηκε κςι ισχύει. 

2. Τις διατάξεις του άρθρ. 30 του Ν. 2083/1992 (ΦΕΚ 
159 τ.Α). 

3. Το γεγονός ότι (α) με την απόφαση αυτή θα προκλη- 
θεί δαπάνη εις βάρος του τακτικού προϋπολογισμού του 
ΟΕΕΚ (Ν.Π.Δ.Δ.), η οποία δεν είναι δυνατόν να προσδιορι- 
σθεί εκ των προτέρων αλλά έχουν γίνει οι αναγκαίες προ¬ 
βλέψεις στον τακτικό προϋπολογισμό χρήσεως 93, ο 
οποίος έχει επιχορηγηθεί από τον τακτικό προϋπολογισμό 
με ποσό δρχ. 2.490.000.000 και επί πλέον κατά 75% επί 
του παραπάνω ποσού από το Ευρωπαϊκό Κοινωνικό Τα¬ 
μείο και (β) για τα επόμενα οικονομικά έτη θα προβλε- 
φθούν οι αναγκαίες πιστώσεις στους Κ.Α.Ε. του τακτικού 
προϋπολογισμού του ΟΕΕΚ, οι οποίοι εξυπηρετούν τις συ- 
νιστώμενες με την απόφαση αυτή πάγιες προκαταβο¬ 
λές. 

4. Την υπ’ αριθμ. Φ. 3/Ε/3559/93 (ΦΕΚ 365 Β) Κοινή 
Απόφαση των Υπουργών Οικονομικών και Εθνικής Παι¬ 
δείας και θρησκευμάπτων. 

5. Την 20/1993 απόφαση του Δ.Σ. του Ο.Ε.Ε.Κ., απο¬ 
φασίζουμε: 

1. Συνιστούμε πάγια προκαταβολή για τα Ινστιτούτα 
Επαγγελματικής Κατάρτισης (Ι.Ε.Κ.) Βόλου και Γρεβε- 
νών. 

2. Ορίζουμε τό ύψος της πάγιας προκαταβολής για 
κάθε ένα ΙΕΚ μέχρι του ποσού των τριάντα εκατομμυρίων 
δρχ. (30.000.000). 

3. Ορίζουμε τους Κ.Α.Ε. σε βάρος των οποίων επιτρέ¬ 
πουμε την διενέργεια δαπανών μέσω της πάγιας προκατα¬ 
βολής ως ακολούθως: 

0211, 0212, 0221, 0223, 0224, 0225, 0226, 0227, 
0232, 0233, 0237, 0238, 0239, 0259, 0259α, 0261, 
0264, 0267, 0287, 0415, 0521, 0522, 0529, 0711, 

0721, 0813, 0815, 0817, 0824, 0829, 0831, 0832, 

0834, 0839, 0841, 0842, 0843, 0845, 0849, 0863, 

0879, 0884, 0888, 0889, 0891, 0896, 1261, 1292, 


1293, 1381, 1413, 1429, 1436, 1438, 1439, 1441, 
1611, 1719, 1731, 1779, 1831, 1899. 

4. Ορίζουμε ελεύθερη κατανομή των πιστώσεων ανά 
κωδικό αριθμό, με μόνο περιορισμό τον καθορισμό ανωτά- 
του ορίου ενεργοϋμενων πληρωμών ανα φορέα δαπα¬ 
νών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
--- 

Αριθ. ΥΠΠΟ/ΑΡΧ/Β1/Φ 26/35014/722 (4) 

Χαρακτηρισμός Ι.Μ. Βαρνάκοβας Ν. Φωκίδος, ως ιστορι¬ 
κού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αρ. ΥΠΠΟ/ΓΝΟΣ/49095/30.10.91 Υ.Α. (ΦΕΚ 
987/Β/28.11.91 και ΦΕΚ 17/Β/16.1.92) για «Μεταβί¬ 
βαση αρμοδιοτήτων Υπουργού κ.λ.π.». 

2. Τις διατάεξεις του Κ.Ν. 5351/32 «Περί Αρχ/των άρ¬ 
θρα 2, 50, 52. 

3. Την ομόφωνη γνωμοδότηση του Τοπικού Συμβουλίου 
Μνημείων Στερεός Ελλάδος, όπως διατυπώθηκε στη αρ. 
5/ 

4.6.1993 πράξη του, αποφασίζουμε: 

Χαρακτηρίζουμε ως ιστορικό διατηρητέο μνημείο την 
Ι.Μ. Βαρνάκοβας, περιοχή Ευπαλίου Δωρίδος', Ν. Φωκί¬ 
δος, με ζώνη προστασίας 1.000 μ. γύρω απ' το σημερινό 
περίβολό της, όπως σημειώνεται με τα στοιχεία Α, Β, Γ, 
και Δ στο συνημμένο απόσπασμα τοπογραφικού διαγράμ¬ 
ματος και με συντεταγμένες: 


Γ. ΜΗΚΟΣ 


Γ. ΠΛΑΤΟΣ 

Α. 21° 57' 

45" 

38° 28' 20’ 

Β. 21° 57' 

48" 

38° 28' 45’ 

Γ. 21° 58’ 

17" 

38° 28' 42’ 

Δ. 21° 58’ 

20 ” 

38° 28’ 22’ 


Πρόκειται για μοναστηριακό συγκρότημα, το καθολικό 
του οποίου ιδρύθηκε το έτος 1077, σύμφωνα με εντοιχι¬ 
σμένη επιγραφή στον εσωνάρθηκα. Σήμερα έχει μορφή 
τρίκλιτης βασιλικής με εξωνάρθηκα. Απ’ την ανατίναξή 
του μνημείου απ’ τους Τούρκους το έτος 1826, διασώ¬ 
θηκε μαρμαροθετημένο δάπεδο βυζαντινής εποχής, κα¬ 
θώς και τμήματα της ανωδομής της ίδιας περιόδου. 

Η απόφαση αυτή δε θα επιβαρύνει τον Κρατικό Προϋ¬ 
πολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1993 

Με εντολή Υπουργού 
Ο Προϊστάμενος της Δ/νσης κ.α.α. 

X. I. ΠΕΝΝΑΣ 

